સાઉદી અરબ વર્લ્ડ કપ માટે ક્વોલિફાઈ થયા બાદ તેની તૈયારીઓ આદર્શ કહી શકાય તેવી રહી નથી. ક્વોલિફાઈ થયા બાદ બે કોચને હાંકી કાઢવામાં આવ્યા હતા. ડ્રોના નવ દિવસ પહેલા જ એડગાર્ડો બાઉઝાની કોચ પદેથી હકાલપટ્ટી કરી દેવામાં આવી હતી. જ્યારે ગત મહિને પોર્ટુગલ અને બલ્ગેરિયા વિરુદ્ધ પરાજયનો સામનો કરવો પડ્યો હતો. બાઉઝાને સપ્ટેમ્બરમાં બર્ટ વાન મારવિકના સ્થાને કોચ પદની જવાબદારી સોંપવામાં આવી હતી. વાન મારવિકે ટીમને 2006 બાદ પ્રથમ વખત વર્લ્ડ કપ માટે ક્વોલિફાઈ કરાવી તેમ છતાં તેમની હકાલપટ્ટી કરવામાં આવી હતી. હવે સમગ્ર જવાબદારી જુઆન એન્ટોનિઓ પિઝિ પર છે.